הידוק החגורה
בקצה הפרבר במרתף ללא אור,; גר לו פועל ושמו חיים.; שישה ילדים, ושביעי כבר בתור.; וכולם - תאווה לעיניים.; עובד קשה בתור פועל.; לא מתלונן, לא מקלל.; בעבודה הוא כבר בשש.; אוכל תמיד רק מה שיש.; לא מרמה, לא מתרעם.; יש עבודה? ברוך השם!        ; כל עוד יש לילדים חלב ולחם; הוא ברצון יטה גם את השכם.; כי הוא שמע, והוא קרא:; "יש להדק ת'חגורה!"; ממול הפרבר, בפנטהאוז הדור,; גר העסקן זליג זוסמן.; וולוו חדש (על חשבון הציבור!); ואשתו? - היא נוסעת במוסטנג; כי הוא אחד הפעילים; בין עסקני הפועלים.; והוא תמיד נושא מילים; בשם אחוות העמלים.; וכל נאום קולע בול.; נושא נאום - וטס לחו"ל.; ולפעמים, לבדוק אם אין בזבוז,; סיור לימוד עורך הוא בוואדוז.; ועם שובו מביא בשורה:; "יש להדק ת'חגורה!"; בחדר קטן שם בקצה הפרבר,; גר לו פועל ושמו חיים.; הכל התייקר? החלב? הסוכר?; אז נשתה יום חלב - ויום מים.; ובמכולת יש חובות.; מהחשמל - שתי התראות.; צריך  תרופות, צריך בגדים; ומחברות לילדים.; אך הוא מושך ומקווה:; הנטל מתחלק שווה.; מוכן לסבול בשקט, צעד צעד,; ורק לא להיות מקרה של סעד.; הרי הממשלה אמרה:; "יש להדק ת'חגורה!"; בקצה הפרבר, שם הפגינו כולם,; נעצרה מכונית מפוארת.; ירד העסקן שירד אל העם; ישר משיכון הצמרת.; ואל המיקרופון קרא:; "יש להדק ת'חגורה!"; לפתע חיים התאדם; והתקדם אל הנואם; תפס אותו בחגורה; מעל בטנו האדירה.; אמר לו: "אדוני צודק; אז בוא נתחיל קצת להדק"...; הידק, הידק ת'חגורה; הידוק כזה עוד לא נברא.; ולמחרת בכל עיתון; הופיעה כתבה ראשית; "עסקן נפח את נשמתו; כשנתן דוגמא אישית..; 